Vammus (ajalooline)
See artikkel räägib 14.-17. sajandil kantud lühikesest meestejakist. Pealisrõiva kohta vaata artiklit Pikk-kuub. Vammus (saksa keeles wams, prantsuse keeles pourpoint, jupon, inglise keeles doublet, itaalia keeles farsetto) on kehasse töödeldud lõikega ja esikinnisega meestejakk, mis kujunes turvise all kantavast polsterdatud ja üle puusade ulatuvast esikinnisega jakist. Eesti kirjakeele vanemates tekstides ilmub sõna "vammus" just selles tähenduses, tähendusena mainitud on ka talupoja alussärki. Alles alates 18. sajandi lõpust hakkab sõna "vammus" eesti keeles tähistama talupoja pikka pealisrõivast.